Skorað á ráðherra að leyfa strandveiðar í september Í dag sendi Smábátafélagið Hrollaugur áskorun til sjávarútvegsráðherra um að leyfa strandveiðar í september 2019 eða þar til að … Í dag sendi Smábátafélagið Hrollaugur áskorun til sjávarútvegsráðherra um að leyfa strandveiðar í september 2019 eða þar til að áætluðu heildaraflamagni til strandveiða sumarið 2019 verður náð . Ákorunin hljómar svona : Hæstvirtur sjávarútvegsráðherra Kristján Þór Júlíusson Smábátafélagið Hrollaugur á Höfn skorar á þig Kristján Þór Júlíusson að leyfa strandveiðar fram í september 2019 eða þar til að heildaraflamarki sem áætlað var til strandveiða sumarið 2019 verður náð . Gæftir hafa verið misjafnar í kringum landið og gengi svæða misjafnt vegna veðra og vinda auk mismunandi fiskgengdar eftir svæðum . Þess vegna liggur fyrir að eitthvað mun standa eftir af áætluðu aflamarki til strandveiða fyrir sumarið 2019 . Hver dagur sem hægt er að róa til strandveiða er strandveiðiútgerðum og byggðum landsins mikilvægur og hvetjum við þig því til þess að taka þessari áskorun og heimila strandveiðar í september 2019 þar til að heildarafla sem áætlaður var til strandveiða 2019 hefur verið náð .